ગુજરાત યુનિવર્સિટી દ્વારા તાજેતરમાં આગામી નાણાકીય વર્ષ એટલે કે ૨૦૧૫-૧૬નું બજેટ પસાર કરવામા આવ્યું છે ત્યારે મહત્વનું છે કે આ બજેટમાં અંદાજીત વીજળી ખર્ચ અધધધ ૨ કરોડ જેટલો દર્શાવાયો છે.એટલું જ નહી અત્યાર સુધી દોઢ કરોડ જેટલો વીજળી ખર્ચ હતો પરંતુ આ વર્ષે કુલપતિએ ૫૦ લાખ જોગવાઈ વધારીને ૨ કરોડ કરી દીધો છે.યુનિ.માં આવેલા ભવનો તેમજ ટાવર કાર્યાલયથી માંડી તમામ વિભાગોનો માસિક વીજળી ખર્ચે ૮થી ૯ લાખ રૃપિયા છે ત્યારે વાર્ષિક ૧ કરોડ જેટલું થાય છે ત્યારે આ વધારાનો ૧ કરોડનો ખર્ચ કઈ રીતે થશે ત્યારે આ અંગે કુલપતિનું કહેવુ હતું કે ઉનાળો પણ આવશે અને એસી પણ વધી રહ્યા. નવા ભવનો પણ બની રહ્યા છે.